Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8563. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8421. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8312. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8491. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8539. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8431. Il-EUR-Lex hu l-aċċess fuq l-Internet għal-liġi Ewropea. Ir-Regolament (KE) Nru 2580/2001 jipprevedi l-iffriżar tal-fondi, l-assi finanzjarji u r-riżorsi ekonomiċi l-oħrajn kollha li jappartjenu lill-persuni, il-gruppi u l-entitajiet ikkonċernati u li l-ebda fondi, assi finanzjarji u riżorsi ekonomiċi oħrajn ma jistgħu jsiru disponibbli għalihom, kemm direttament jew indirettament. Qed tinġibed l-attenzjoni tal-persuni, il-gruppi u l-entitajiet ikkonċernati għall-possibbiltà li ssir applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness għar-Regolament, sabiex tinkiseb awtorizzazzjoni biex il-fondi ffriżati jintużaw għal ħtiġijiet essenzjali jew ħlasijiet speċifiċi skont l-Artikolu 5(2) ta' dak ir-Regolament. Il-persuni, gruppi jew entitajiet ikkonċernati jistgħu jippreżentaw talba biex jiksbu dikjarazzjoni tar-raġunijiet tal-Kunsill għall-inklużjoni tagħhom fil-lista msemmija hawn fuq (dment li d-dikjarazzjoni tar-raġunijiet ma tkunx ġiet diġà kkomunikata lilhom). Din it-talba għandha tintbagħat fl-indirizz li ġej: Qed tinġibed ukoll l-attenzjoni tal-persuni, il-gruppi u l-entitajiet ikkonċernati għall-possibbiltà li jikkontestaw ir-Regolament tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stipulati fl-Artikolu 263(4) u (6) tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 2580/2001. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stabbilit f'dak ir-Regolament. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tiġi kondiviża, skont il-ħtieġa, mas-Servizz Ewropew għall-Azzjoni Esterna u l-Kummissjoni. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Qed tinġibed l-attenzjoni tal-persuni u l-entitajiet ikkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti web fl-Anness II għar-Regolament (UE) Nru 269/2014, sabiex jiksbu awtorizzazzjoni biex jużaw il-fondi ffriżati għal ħtiġijiet bażiċi jew ħlasijiet speċifiċi (irreferi għall-Artikolu 4 tar-Regolament). Il-persuni u l-entitajiet ikkonċernati jistgħu jippreżentaw talba lill-Kunsill, flimkien ma' dokumentazzjoni ġustifikattiva, sabiex id-deċiżjoni li jkunu inklużi fil-lista msemmija hawn fuq terġa' tiġi kkunsidrata, fl-indirizz li ġej: L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fit-tieni paragrafu tal-Artikolu 275, u r-raba' u s-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' proċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' proċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 269/2014. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza ressqet applikazzjoni għal emenda fl-ispeċifikazzjoni tad-denominazzjoni "Montravel", skont l-Artikolu 105 tar-Regolament (UE) Nru 1308/2013. Il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati. IDDEĊIEDIET KIF ĠEJ: L-applikazzjoni għal emenda fl-ispeċifikazzjoni tad-denominazzjoni "Montravel" (DOP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, it-3 ta' Awwissu 2017. L-Artikolu 105 tar-Regolament (UE) Nru 1308/2013 — emenda mhux minuri Fl-ewwel taqsima tal-punt IV tal-Kapitlu 1 tal-ispeċifikazzjonijiet, iż-żona ġeografika tal-produzzjoni hija mibdula: il-muniċipalità "Saint-Seurin de Prats" tneħħiet u ġew miżjuda tnejn: "Le Fleix" u "Monfaucon". Dawn iż-żewġ muniċipalitajiet għandhom għoljiet li jkomplu maż-żona ġeografika oriġinali u għandhom profil ġeoloġiku identiku, li mhuwiex il-każ għall-muniċipalità ta' "Saint-Seurin-de-Prats", li jinsab kollu kemm hu fil-pjanura alluvjali tad-Dordogne. Il-punt 6 tad-dokument uniku ġie emendat. Fil-punt 2 tat-Taqsima IV tal-Kapitolu 1 dwar id-demarkazzjoni tar-roqgħa tar-raba', tiżdied id-data tal-approvazzjoni mill-awtorità nazzjonali kompetenti tal-modifika tar-roqgħa tar-raba' demarkata fiż-żona ġeografika tal-produzzjoni definita l-ġdida. Dan irriżulta fiż-żieda tad-data tal-Kumitat Nazzjonali li ta l-approvazzjoni mal-ispeċifikazzjoni. Ta' min ifakkar li d-demarkazzjoni tar-roqgħa tar-raba' tikkonsisti fl-identifikazzjoni fi ħdan iż-żona ġeografika tal-produzzjoni, l-irqajja' tar-raba' tajbin għall-produzzjoni tad-denominazzjoni ta' oriġini kkontrollata li qed tiġi meqjusa. Id-dokument uniku mhuwiex affettwat minn din il-bidla. Minħabba l-emenda tad-definizzjoni taż-żona ġeografika, it-taqsima 3 tal-punt IV tal-Kapitolu 1 dwar iż-żona fil-viċinanza immedjata fejn jistgħu jsiru l-produzzjoni, l-preparazzjoni u l-maturazzjoni tal-inbid, ġiet emendata. Fil-fatt, l-integrazzjoni fiż-żona ġeografika taż-żewġ muniċipalitajiet ġodda ta' "Le Fleix" u "Monfaucon" timplika t-tneħħija tagħhom miż-żona fil-viċinanza immedjata. Min-naħa l-oħra, il-muniċipalità ta' "Saint-Seurin-de-Prats" li tneħħiet miż-żona ġeografika hija integrata fiż-żona fil-viċinanza immedjata, u reġgħet ġiet miżjuda mal-lista tal-muniċipalitajiet b'kunsiderazzjoni tal-prattiki eżistenti tal-produzzjoni tal-inbid. Il-punt 9 tad-dokument uniku ġie emendat. Minħabba l-emenda tad-definizzjoni taż-żona ġeografika, saret korrezzjoni lill-ewwel subparagrafu tal-punt 1, "Informazzjoni dwar iż-żona ġeografika" ta' X "Rabta maż-żona ġeografika" tal-Kapitolu 1 tal-ispeċifikazzjonijiet. L-għadd ta' muniċipalitajiet li jinsabu fiż-żona tal-produzzjoni ġie kkoreġut: in-numru "14" ġie mibdul bin-numru: "15". Barra minn hekk, il-muniċipalitajiet miżjuda maż-żona ġeografika għandhom profil ġeoloġiku identiku għal dak deskritt fir-rabta mal-oriġini u, għalhekk, dan tal-aħħar ma ġiex emendat. DOP - Denominazzjoni ta' oriġini protetta Dawn l-inbejjed bojod isiru billi millinqas żewġ varjetajiet ewlenin ta' għeneb jew inbejjed jitħalltu flimkien. Il-varjetajiet bojod ġeneralment jispikkaw minħabba d-diversità tat-taħlitiet, l-aromi eżotiċi tagħhom, il-vivaċità tagħhom, il-kwalità minerali tagħhom u t-togħma tagħhom li tibqa' fil-ħalq. Imrobbija fuq il-karfa fina, xi drabi fi btieti tal-ballut, dawn l-inbejjed bojod mhux misjurin huma apprezzati ħafna għall-qawwa tagħhom, u fuq kollox għall-freskezza minerali li jżommu għal ħafna snin. Is-saħħa alkoħolika naturali minima hija ta' 10,5 % Is-saħħa alkoħolika naturali totali hija ta' 13 % wara l-arrikkament. Il-kontenut taz-zokkor fermentabbli (glukożju u fruttożju) tal-inbejjed ikun inqas minn 3 grammi kull litru. L-inbejjed ħomor isiru mit-taħlit tal-għeneb jew tal-inbejjed. Il-kulur tagħhom huwa intens u skur ħafna. Għandhom noti ta' frott iswed u aroma kemxejn mixwija, li maż-żmien tevolvi f'noti ta' pjanti u ħwawar. Ġeneralment, ikunu kemm potenti kif ukoll eleganti fil-ħalq, b'tanini misjura ħafna u b'finezza rimarkabbli. Huma nbejjed distinti u jistgħu jinxtorbu tajjeb ħafna wara xi snin ta' maturazzjoni. Is-saħħa alkoħolika naturali minima hija ta' 11 % Is-saħħa alkoħolika naturali totali hija ta' 13,5 % wara l-arrikkament. Il-kontenut massimu ta' aċidu maliku huwa ta' 0,4 gramma kull litru. Il-kontenut taz-zokkor fermentabbli (glukożju u fruttożju) tal-inbejjed ikun inqas minn 3 grammi kull litru. Id-densità minima tat-tħawwil tad-dwieli hija ta' 5 000 pjanta għal kull ettaru. Id-distanza bejn ir-ringieli ma tistax tkun ikbar minn 2 metri u d-distanza bejn il-pjanti fl-istess ringiela ma tistax tkun inqas minn 0,8 metri. Il-vinji jridu jinżabru skont il-metodu Guyot, il-metodu Cordon de Royat jew bl-użu taż-żabra qasira, b'massimu ta' 10 blanzuni kull vinja. L-irrigazzjoni hija pprojbita. Huwa pprojbit kull trattament termiku tal-ħsad tal-għeneb għall-inbid fejn it-temperatura taqbeż l-40 °C. L-użu tal-laqx tal-injam huwa pprojbit għat-tkabbir tal-għeneb. Iż-żieda ta' tannini hija pprojbita. Wara l-arrikkament, is-saħħa alkoħolika totali tal-inbejjed ma tistax tisboq it-13,5 % għall-inbejjed ħomor u t-13 % għall-inbejjed bojod. Barra d-dispożizzjonijiet t'hawn fuq, il-prattiki enoloġiċi applikati għal dawn l-inbejjed għandhom jikkonformaw mar-rekwiżiti stipulati fil-livell tal-UE u fil-Kodiċi Rurali. inbid aħmar 60 ettolitru għal kull ettaru 70 ettolitru għal kull ettaru Il-ħsad tal-għeneb, il-produzzjoni, l-ipproċċessar, il-maturazzjoni, u, esklussivament għall-inbejjed ħomor, l-ibbottiljar isiru biss fit-territorju tal-muniċipalitajiet tad-dipartiment tad-Dordogne ta' Bonneville-et-Saint-Avit-de-Fumadières, Le Fleix, Fougueyrolles, Lamothe-Montravel, Monfaucon, Montcaret, Montazeau, Montpeyroux, Nastringues, Port-Sainte-Foy-et-Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien et Vélines Iż-żona ġeografika tad-denominazzjoni ta' oriġini kkontrollata "Montravel" hija differenti mill-bqija tar-reġjun ta' Bergerac minħabba l-għamla ġeomorfoloġika taż-żrieżaq tiegħu fejn hemm saffi mikxufin tal-ġebla tal-franka "Astéries". Iż-żona tal-irqajja' tar-raba dermarkati hija fil-biċċa l-kbira magħmula minn irqajja' tar-raba' tat-tafal u tal-franka, li ma jżommux ilma, fuq il-plateau u kif ukoll fuq iż-żrieżaq li jħarsu fid-direzzjoni tan-Nofsinhar. Ix-xewqa li jutilizzaw kemm jista' jkun dan il-patrimonju tidher - fil-każ tal-inbejjed ħomor - minn densità ikbar tat-tħawwil milli hemm fiż-żoni l-oħra tar-reġjun tal-Bergerac, taħlita partikolari fejn tiddomina l-varjetà Merlot N; u xewqa li jiġu prodotti nbejjed li jimmaturaw tajjeb fuq perjodu twil. Dan isir filwaqt li jiġu pprojbiti prattiki bħall-użu tal-laqx tal-injam matul il-maturazzjoni tal-inbejjed, iż-żieda tat-tannini, it-trattament bis-sħana tal-ħsad fejn it-temperatura togħla iktar minn 40 °C u wkoll l-użu tal-magni tal-pressa kontinwa jew kontenituri b'pompi bil-paletti. L-inbejjed ħomor jiġu mmaturati għal millinqas 18-il xahar, li minnhom minimu ta' tliet xhur għandhom ikunu fil-flixkun. Il-kulur tagħhom huwa intens u skur ħafna. Għandhom noti ta' frott iswed u aroma kemxejn mixwija, li maż-żmien tevolvi f'noti ta' pjanti u ħwawar. Ġeneralment, ikunu kemm potenti kif ukoll eleganti fil-ħalq, b'tanini misjura ħafna u b'finezza rimarkabbli. Għalkemm dawn l-inbejjed ħomor jistgħu jinxtorbu fl-ewwel snin minħabba l-freskezza u t-togħma ta' frott tagħhom, dawn huma inbejjed distinti u, wara xi snin ta' maturazzjoni, ikollhom espressjoni sabiħa. Bl-inklużjoni fil-kundizzjonijiet ta' perjodu ta' maturazzjoni fil-flixkun fiż-żona ġeografika definita u fiż-żona fil-viċinanza immedjata, il-komunità qed tipprova tħares il-kwalità u l-karatteristiċi speċifiċi tal-prodott u, għalhekk, ir-reputazzjoni tad-denonominazzjoni ta' oriġini kkontrollata. Għall-inbejjed bojod mhux misjura, minħabba l-klima oċeanika, li dejjem ikollha livell għoli ta' umdità, u minħabba t-tafal li hemm fil-ħamrija, huwa possibbli li jiġi evitat l-istress tan-nixfa u l-perjodi ta' sħana fis-sajf sabiex b'hekk l-għenba tilħaq issir sal-punt ottimali. Dawn l-inbejjed jiġu prodotti minn taħlita ta' varjetajiet, b'varjetajiet dominanti bħal Sémillon B and Sauvignon B jewSauvignon Gris G. Dawn il-varjetajiet bojod ġeneralment jispikkaw minħabba d-diversità tat-taħlitiet, l-aromi eżotiċi tagħhom, il-vivaċità tagħhom, il-kwalità minerali tagħhom u t-togħma tagħhom li tibqa' fil-ħalq. Imrobbija fuq il-karfa fina, xi drabi fi btieti tal-ballut, dawn l-inbejjed bojod mhux misjurin huma apprezzati ħafna għall-qawwa tagħhom, u fuq kollox għall-freskezza minerali li jżommu għal ħafna snin. L-eqdem referenza għat-tradizzjoni tal-inbid f'Montravel tmur lura għall-1080, meta l-Benedittini mill-monasteru ta' Saint-Florent de Saumur ġew joqogħdu f'Montcaret, Breuilh, Bonneville u Montravel. Hemmhekk, huma ħadmu l-art mhux ikkultivata biex ikabbru d-dwieli u l-qamħ, iż-żewġ prodotti li jiġu kkonsagrati fil-quddiesa. L-aktar produttur famuż tal-"Montravel" huwa bla dubju l-filosfu Michel Eyquem de Montaigne, li kien is-sindku ta' Bordeaux u li d-dwieli tiegħu kienu jaslu sat-torri fejn kien iħobb imur jikteb għall-kwiet: "Id-dwieli li huma ġonna, u postijiet li jagħtu gost u li għandhom sbuħija kbira u fejn tgħallimt sa liema punt tista' tuża l-ħila f'post li huwa mħarbat, immewweġ u mħattab." Fl-1903, Edouard Féret, li kien l-editur tal-ktieb "Bergerac u l-inbejjed tiegħu", għamel l-osservazzjonijiet li ġejjin dwar iż-żona ġeografika ta' "Montravel": "L-inbejjed il-ħomor huma robusti, vibranti u ċari fit-togħma u ċerti nbejjed jixbħu ħafna l-inbejjed eċċellenti ta' Castillon." Id-denominazzjoni ta' oriġini kkontrollata "Montravel", permezz tal-kapitali storika u s-siti speċjali tagħha, hija għalhekk xhieda ta' konnessjoni profonda mal-produzzjoni tal-inbid. Kemm l-inbejjed bojod kif ukoll l-inbejjed ħomor, fil-biċċa l-kbira mibjugħa bil-fliexken, għandhom l-għeruq f'territorju li fih il-komunità umana użat l-għarfien tagħha u ħadmet biex ittejjeb prodott oriġinali u personali li jgawdi minn reputazzjoni mistħoqqa. Leġiżlazzjoni nazzjonali Derogi dwar il-produzzjoni fiż-żona ġeografika definita Iż-żona fil-viċinanza immedjata, definita bid-deroga għall-produzzjoni, għall-ipproċessar, għall-maturazzjoni, u, esklussivament għall-inbejjed ħomor, l-ibbottiljar, hija rrappreżentata mit-territorju tal-muniċipalitajiet li ġejjin: Leġiżlazzjoni Nazzjonali Dispożizzjonijiet addizzjonali dwar it-tikkettar L-inbejjed bid-denominazzjoni ta' oriġini kontrollata "Montravel" jistgħu jispeċifikaw fuq it-tikketti tagħhom l-unità ġeografika usa' ta' "Sud-Ouest". Din l-unità ġeografika usa' tista' tidher ukoll fuq kwalunkwe fuljett jew reċipjent. Id-daqs tal-ittri għall-unità ġeografika usa' ma għandux ikun akbar, fl-għoli jew fil-wisa', mid-daqs tal-ittri li jiffurmaw l-isem tad-denominazzjoni ta' oriġini kontrollata. Leġiżlazzjoni Nazzjonali L-ibbottiljar fiż-żona ġeografika demarkata L-inbejjed ħomor jiġu mmaturati millinqas sal-31 ta' Marzu tat-tieni sena wara dik tal-ħsad u, minn dan iż-żmien, ikun hemm minimu ta' tliet xhur fil-fliexken. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Spanja bagħtet applikazzjoni għall-protezzjoni tal-isem "Ribeiras do Morrazo" skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013. Il-Kummissjoni eżaminat dik l-applikazzjoni skont l-Artikolu 97(2) tar-Regolament (UE) Nru 1308/2013, u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta' dak ir-Regolament huma ssodisfati. IDDEĊIDIET KIF ĠEJ: Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni għall-isem "Ribeiras do Morrazo" (IĠP) jinsabu fl-Anness ta' din id-Deċiżjoni. Magħmul fi Brussell, l-4 ta' Awwissu 2017. IĠP — Indikazzjoni Ġeografika Protetta Inbid mhux ħelu, friskanti u ma jkemmixx, nadif u liemi b'aroma distintiva fejn jistgħu jingħarfu l-karatteristiċi tal-materja prima magħmul minnha. Għandu qawwa alkoħolika moderata, aroma florali u ta' frott, aċidità tajba u bbilanċjata. L-aroma hija intensa u qawwija. Inbid mhux ħelu, friskanti u ma jkemmixx, nadif u liemi b'aroma distintiva fejn jistgħu jingħarfu l-karatteristiċi tal-materja prima magħmul minnha. Għandu qawwa alkoħolika moderata, aroma florali u ta' frott, aċidità tajba u bbilanċjata. Fl-apparenza huwa inbid skur ħafna. Il-prattika tal-kultivazzjoni Meta jinqata', l-għeneb irid jitpoġġa f'ċestuni apposta jew f'kontenituri oħra awtorizzati mill-awtorità kompetenti. Il-prattika enoloġika speċifika Il-produzzjoni massima tal-inbid trid tkun 68 litru għal kull 100 kilo ta' għeneb. Varjetajiet bojod 10 000 kg ta' għeneb għal kull ettaru Varjetajiet bojod Varjetajiet ħomor 8 000 kg ta' għeneb għal kull ettaru Varjetajiet ħomor Art adattata għall-produzzjoni tal-għeneb, f'għoli inqas minn 300 metru fil-muniċipalitajiet ta' Bueu, Cangas, Marín, Moaña, Poio, Pontevedra, Redondela u Vilaboa; li kollha jinsabu fil-provinċja ta' Pontevedra fil-Komunità awtonoma ta' Galicia. Iż-żona għandha klima umda u oċeanika, b'2 100 siegħa ta' xemx fis-sena, temperaturi moderati u medda żgħira ta' temperatura (bejn 7,3 °C u 25,7 °C) matul iż-żmien tat-tkabbir. Fix-xitwa, it-temperaturi jkunu għoljin u filwaqt li jkun hemm nuqqas kważi totali ta' ġlata, tagħmel bejn 1 300 mm u 1 800 mm ta' xita. Iż-żona hija protetta minn bosta formazzjonijiet muntajużi, li jirriżultaw f'inqas xita matul is-sajf. Dan, flimkien mat-temperaturi pjuttost għoljin tas-sajf, jipproduċu livell għoli ta' evapotraspirazzjoni. B'riżultat ta' dan, hemm aspett Mediterranju li jinħass ħafna f'dak iż-żmien tas-sena, b'temperaturi medji ta' madwar 18 °C. Dan ċertament li jiffavorixxi l-kultivazzjoni tad-dwieli. Din hija żona kostali, fejn id-dwieli jiġu kkultivati fuq l-għoljiet, b'inklinazzjonijiet ħfief u protetti, kważi dejjem f'inqas minn 150 m 'il fuq mil-livell tal-baħar. Il-ħamrija ħafna drabi hija moderatament aċidika u permeabbli, b'kapaċità baxxa biex iżżomm l-ilma u b'kontenut organiku limitat fis-saff ta' fuq. Il-ħamrija hija pjuttost antika, fonda mhux ħażin u msaħħna sew mix-xemx. Dan ukoll jagħmel il-ħamrija adattata għat-tkabbir. Is-substrat litoloġiku huwa fil-parti l-kbira magħmul minn ġebel granitiku mill-perjodu Ersinjan u ġebel sedimentari xi ftit metamorfosizzat. Hemm ammont moderat ta' materjal mhux raffinat, li jagħmel il-ħamrija permeabbli ħafna u faċli biex tinħadem. L-aktar tipi ta' ħamrija komuni huma dik ramlija ġulġliena jew ġulġliena, b'sawra fina, infiltrazzjoni tal-ilma tajba u ossiġenazzjoni perfetta. Barra minn hekk, din il-ħamrija hija ratba u ftit aċidika, b'mod partikolari fl-inklinazzjonijiet baxxi. Dawn il-kwalitajiet jagħmluha adattata biex jitkabbar għeneb tal-aqwa kwalità. L-inbejjed huma friskanti, b'qawwa alkoħolika bbilanċjata. L-inbejjed bojod għandhom tonalitajiet sofor dehbin brillanti, u riħa distinta florali u ta' frott. Fuq il-palat huma ħfief u friskanti, b'potenzjal aromatiku tajjeb u jħallu togħma ħafifa ta' ċitru fil-ħalq. Bħala kulur, l-inbejjed ħomor għandhom intensità medja, b'tonalitajiet ta' aħmar lewn iċ-ċirasa u daqqiet jagħtu fil-vjola. Għandhom struttura medja u ma jkemmxux, b'riħa ta' frott aħmar u frott tal-bosk, u jħallu nota tannika fl-aħħar. L-inbejjed huma riflessjoni ċara tal-effetti tat-temperatura, tax-xita u tal-kundizzjonijiet agronomiċi, li magħhom wieħed irid iżid l-effetti tal-intervent tal-bniedem. Dan jidher mill-varjetajiet adattati sew li jintużaw (li kollha huma varjetajiet nattivi adattati għal dan l-ambjent), u miż-żrigħ tad-dwieli f'żoni esposti sew b'ħamrija sħuna u permeabbli jew f'kundizzjonijiet partikolari bħal f'ħamrija ramlija u tal-għaram jew fl-inklinazzjonijiet tal-blat granitiku li huma karatteristiċi għal din iż-żona ġeografika. Is-sistemi tradizzjonali tal-kultivazzjoni u taż-żbir ħolqu dwieli baxxi b'densità għolja, għaldaqstant esposti aħjar għall-influwenza tal-baħar. Dawn il-kundizzjoniet kollha jagħtu laqta bbilanċjata u armonjuża lill-inbejjed li joħorġu minn din iż-żona, inbejjed b'espressjoni aromatika eċċellenti u bi kwalitajiet tajba ferm għall-konservazzjoni. Fil-leġiżlazzjoni nazzjonali L-ippakkjar fiż-żona definita L-inbejjed iridu jkunu prodotti u bbottiljati fiż-żona ġeografika tal-produzzjoni definita. It-trasport u l-ibbottiljar barra miż-żona tal-produzzjoni joffru riskju għall-kwalità tal-inbid, li jidher fil-fenomeni tat-tnaqqis fl-ossidu, fil-varjazzjoni fit-temperaturi u f'affarijiet oħra. Ir-riskju jsir aktar serju hekk kif tikber id-distanza miż-żona tal-produzzjoni. L-ibbottiljar fiż-żona tal-oriġini jippermetti li l-karatteristiki u l-kwalitajiet tal-prodott jiġu ppriservati. Dan, flimkien mal-esperjenza u l-għarfien kbir dwar il-kwalitajiet partikolari tal-inbejjed, li bnew il-produtturi lokali matul is-snin, jagħmlu l-ibbottiljar fiż-żona tal-oriġini neċessità. Hekk jiġu kkonservati l-karatteristiċi fiżikokemikali u organolettiċi ta' dawn l-inbejjed. Fil-leġiżlazzjoni nazzjonali Dispożizzjonijiet addizzjonali dwar it-tikkettar Il-fliexken kollha għandu jkollhom tikketta nnumerata, pprovduta mill-awtorità ta' kontroll, li għandha titwaħħal fil-fabbrika tal-inbid stess. Din it-tikketta trid tinkludi l-logo bl-indikazzjoni ġeografika, li tidher fl-Anness II tal-ispeċifikazzjoni tal-prodott. L-assoċjazzjoni għall-protezzjoni "Consorzio di Tutela dell'Arancia del Gargano IGP e del Limone Femminello del Gargano IGP" hi intitolata tippreżenta applikazzjoni għal emenda skont l-Artikolu 13(1) tad-Digriet Nru 12511 tal-Ministeru għall-Politika Agrikola, l-Ikel u l-Forestrija tal-14 ta' Ottubru 2013. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn [Adattament tekniku, kontrolli, logo] Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-Ispeċifikazzjoni tal-prodott ta' DOP jew IĠP irreġistrata li għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal- Artikolu 53(2) tar-Regolament (UE) Nru 1151/2012. Dan li ġej jiżdied mad-deskrizzjoni tal-"Arancia del Gargano" (IĠP) — il-varjetà Biondo Comune del Gargano: "Għal larinġ maħsub esklussivament għall-ipproċessar, id-dijametru minimu huwa 50 mm." It-tnaqqis fid-dijametru minimu minn 60 mm għal 50 mm hu propost biss għal frott maħsub għall-ipproċessar. L-emenda tippermetti lill-produtturi li fis-sistema ta' ċertifikazzjoni tal-IĠP jinkludu l-varjazzjonijiet kollha tal-kultivar Biondo Comune li tipikament jitkabbru. Il-bidla ma għandha l-ebda effett fuq il-karatteristiċi tal-prodott maħsub għall-konsumatur aħħari. Is-sentenza fil-paragrafu 5.2 "Salvaġġ": hi emendata kif ġej: Is-sentenza fil-paragrafu 5.5 "Kura tal-għelejjel": "It-tħaddim tal-ħamrija hu limitat għall-għażiq u t-tħejjija tar-rebbiegħa, fejn ġeneralment tkun għadha bid-demel tal-mogħoż u n-nagħaġ;" hi emendata kif ġej: "It-tħaddim tal-ħamrija hu limitat għall-għażiq u għat-tħejjija tar-rebbiegħa, fejn ġeneralment tkun għadha bil-fertilizzant organiku;" Is-sostituzzjoni tal-kliem "ġeneralment tkun għadha bid-demel tal-mogħoż u n-nagħaġ" tirrifletti l-ħtieġa li l-użu tal-fertilizzant organiku jiġi speċifikat, iżda mingħajr ma tiġi speċifikata aktar in-natura tiegħu. It-tnaqqis gradwali fin-numru tal-irziezet tan-nagħaġ u tal-mogħoż minn meta tfasslet l-ispeċifikazzjoni jfisser li hu diffiċli li jinstab demel tan-nagħaġ u tal-mogħoż. Is-sentenza fil-paragrafu 5.5 "Kura tal-għelejjel": "Il-kura tal-għelejjel tkompli bi protezzjoni kontra l-maltemp, bl-użu ta' windbreaks, u kontra l-pesti, prinċipalment insetti coccoidea (scale insects), li joħolqu l-problema ta' moffa bil-ġmied." hi emendata kif ġej: "Il-kura tal-għelejjel tkompli bi protezzjoni kontra l-maltemp, bl-użu ta' windbreaks, u kontra l-pesti." L-emenda hi meħtieġa biex l-ispeċifikazzjoni tiġi aġġornata. Il-ħsara mill-pesti ma tinħoloqx biss "prinċipalment" mill-insetti coccoidea (scale insects) u mill-moffa bil-ġmied, iżda minn firxa dejjem tikber ta' pesti li l-koltivaturi taċ-ċitru jridu jaffaċċjaw kontinwament. Il-kelma "meteoriche", li ovvjament hi żball, ġiet korretta wkoll. [Din il-korrezzjoni ma tapplikax għat-traduzzjoni Ingliża.] Is-sentenza fil-paragrafu 5.6 "Rendiment": "Ir-rendiment ma jistax jaqbeż it-30 tunnellata għal kull ettaru għall-Biondo Comune del Gargano u l-25 tunnellata għal kull ettaru għall-ekotip lokali Duretta del Gargano." hi emendata kif ġej: "Ir-rendiment ma jistax jaqbeż it-30 tunnellata għal kull ettaru għall-Biondo Comune del Gargano u l-25 tunnellata għal kull ettaru għall-kultivar lokali Duretta del Gargano." Skont għarfien agronomiku ġdid, "Duretta del Gargano" hu kklassifikat bħala kultivar. Il-paragrafu: "F'konformità mar-regoli ġenerali u metroloġiċi tal-kummerċ fil-frott u l-ħxejjex friski, il-prodott jista' jitqiegħed fis-suq: Bl-ingrossa, u kull frotta għandu jkollha l-logo tal-IĠP 'Arancia del Gargano'. F'pakketti, jiġifieri mgeżwra, u mill-inqas 80 % tal-frott fil-pakkett għandu jkollu l-logo. Jekk il-frott ikun imballat, il-kontenituri għandhom ikunu riġidi, b'kapaċità ta' bejn 1 kg u 25 kg, u għandhom ikunu magħmula minn materjal ta' oriġini veġetali, bħall-injam jew il-kartun. Il-pakketti kummerċjali għandu jkollhom l-indikazzjonijiet li ġejjin: 'Arancia del Gargano', segwita bl-isem tal-ekotip mibjugħ, 'Biondo Comune' jew 'Duretta'". hu emendat kif ġej: "F'konformità mar-regoli ġenerali u metroloġiċi tal-kummerċ fil-frott u l-ħxejjex friski, il-prodott jista' jitqiegħed fis-suq: F'pakketti, u mill-inqas 80 % tal-frott fil-pakkett għandu jkollu stiker jew ikun imgeżwer. Il-kontenituri għandhom ikunu riġidi, b'kapaċità ta' bejn 1 kg u 25 kg, u għandhom ikunu magħmula minn materjal ta' oriġini veġetali, bħall-injam jew il-kartun. Għal larinġ ta' daqs 9 sa 13 maħsub għall-ipproċessar, mhumiex obbligatorji stikers individwali. F'kull każ, il-pakketti jew l-imballaġġ, inklużi xbieki u imballaġġ simili, apparti l-informazzjoni meħtieġa bil-liġi, għandu jkollhom il-kelmiet 'Arancia del Gargano IĠP għall-ipproċessar', f'karattri ċari u li ma jistgħux jitħassru u li jkunu jistgħu jintgħarfu faċilment minn kwalunkwe kitba oħra. Il-pakketti msemmija f'(1) hawn fuq għandu jkollhom fuqhom l-indikazzjonijiet li ġejjin: il-logo; l-akronimu IĠP (jew il-kelmiet sħaħ); l-isem tal-produttur/kummerċjant, l-isem tal-kumpanija, l-indirizz ta' min jippakkja, il-piż nett kif mibjugħ." It-tneħħija tal-kategorija "laxki", fejn kull frotta għandu jkollha l-logo tal-IĠP, kienet mitluba mill-operaturi minħabba l-ispiża u l-ħin meħtieġa biex il-logo tal-IĠP jitpoġġa fuq kull larinġa individwali. It-tħejjija tal-larinġ għall-bejgħ ħafna drabi ssir manwalment minn negozji żgħar tal-familja. Għaldaqstant, ġie deċiż li l-bejgħ tal-frott jingħata biss "f'pakketti", filwaqt li jiġi garantit li mill-inqas 80 % jkollu stiker. Il-limitu ta' 80 % jkopri wkoll frott imgeżwer individwalment. Is-sostituzzjoni tat-terminu "ekotip" b'"kultivar" hi konformi mal-emenda taħt il-punt 5 hawn fuq. Ġew introdotti dispożizzjonijiet speċifiċi għal larinġ maħsub għall-ipproċessar. Hemm bżonn ta' punt 2 ġdid minħabba l-ħtieġa li l-frott ta' daqs 9 sa 13 jiġi sfruttat kummerċjalment mingħajr il-ħtieġa li l-produtturi japplikaw stikers, meta jitqies li l-frott hu għall-ipproċessar. Sabiex jiġu protetti l-oriġini u t-traċċabbiltà tal-frott, fuq il-pakketti jew l-imballaġġ użati għandu jintwera l-isem tal-IĠP "Arancia del Gargano" segwit mill-kelmiet "għall-ipproċessar". Il-paragrafu finali dwar utenti tal-isem tal-IĠP "Arancia del Gargano" fi prodotti pproċessati: "Utenti tal-prodott ta' denominazzjoni protetta jiġu awtorizzati mid-detenturi tad-dritt tal-proprjetà intellettwali kkonċernat, jingħaqdu flimkien f'sindakat u jingħataw rwol ta' superviżjoni mill-Ministeru tal-Politika Agrikola. Dan is-sindakat ser ikun responsabbli għar-reġistrazzjoni u l-monitoraġġ tal-użu korrett tad-denominazzjoni protetta. Fin-nuqqas ta' sindakat ta' superviżjoni, dawn il-funzjonijiet għandhom jitwettqu mill-Ministeru għall-Politika Agrikola u l-Forestrija, bħala l-awtorità nazzjonali responsabbli għall-implimentazzjoni tar-Regolament (KEE) Nru 2081/92." tħassar minħabba li mhuwiex rilevanti għall-kontenut tal-ispeċifikazzjoni tal-prodott. "Mill-perspettiva tal-ġeografija tal-pjanti, iż-żona, li hi għammiela u fertili, taqa' fi ħdan il-marġini ta' veġetazzjoni li tista' tiġi kklassifikata bħala "quercino ilicis" żviluppata ħafna." hu emendat kif ġej: "L-ambjent jista' jiġi deskritt kif ġej: klima fil-firxa tal-makrobijoklima 'Mediterranja', b'bijoklima meso-Mediterranja (termotip meso-Mediterranju ta' fuq u ombrotip subumidu ta' isfel)." Is-sentenza jeħtieġ li tinbidel peress li l-ambjent ta' kultivazzjoni jeħtieġ li jiġi deskritt b'lingwaġġ tekniku u xjentifiku aktar xieraq, konformi mal-avvanzi fl-għarfien klimatoloġiku dwar il-Gargano. Ġew aġġornati r-referenzi legali għar-Regolament (UE) Nru 1151/2012 tal-Parlament Ewropew u tal-Kunsill. Fl-ispeċifikazzjoni tal-prodott għandhom jiġu inklużi referenzi għall-korp ta' spezzjoni responsabbli biex jiċċekkja l-ispeċifikazzjoni tal-prodott. Hawn taħt hawn il-logo tal-prodott, li jidher fil-punt 3.6 tad-dokument uniku. Klassi 1.6: frott, ħxejjex u ċereali, friski jew ipproċessati Il-karatteristiċi ewlenin ta' "Arancia del Gargano" huma kif ġej: sferiku jew fil-forma ta' lanġasa; il-qoxra hi pjuttost irqiqa, iebsa b'konsistenza relattivament lixxa u b'kulur isfar dehbi jgħajjat; dijametru minimu fiċ-ċentru 60 mm; rendiment minimu tal-meraq, mgħaffeġ bl-idejn, 35 % It-tul tal-karpelli hu irregolari, medju u nofsu mimli. Il-polpa u l-meraq huma sofor-oranġjo fil-kulur, b'kontenut taz-zokkor ta' mhux inqas minn 9 %, b'aċidità inqas minn 1,2 %, b'livell taz-zokkor Brix ta' mill-inqas 10 % u b'indiċi ta' maturità (proporzjon bejn gradi Brix u aċidu ċitriku) ta' mill-inqas 6. Għal larinġ maħsub esklussivament għall-ipproċessar, id-dijametru minimu huwa 50 mm. il-qoxra hi oranġjo ċar, li tvarja fl-intensità, lixxa ħafna b'papilli fini; il-polpa għandha konsistenza fina b'vesicae żgħira b'lewn ambru, tipikament tqarmeċ, b'ftit li xejn żerriegħa jew mingħajrha u b'livell ta' aċidità ta' inqas minn 1,2 %; dijametru medju fiċ-ċentru 55-60 mm; rendiment minimu tal-meraq, mgħaffeġ bl-idejn, 35 %; kontenut taz-zokkor ta' mhux inqas minn 10 %; mill-inqas 11 % Brix u indiċi ta' maturità (Brix/aċidu ċitriku) ta' mhux inqas minn 6,2. Frott taż-żewġ tipi ta' hawn fuq għandu jkun tqil, li jiżen mill-inqas 100 g, b'qoxra ta' kulur uniformi u b'kulur aħdar jgħajjat fil-bażi tal-pedunkulu. Il-passi kollha fil-produzzjoni tal-"Arancia del Gargano" jridu jsiru fiż-żona ġeografika ddefinita. Il-frott jiġi maħsud bl-idejn bl-għajnuna tal-imqassijiet. F'konformità mar-regoli ġenerali u metroloġiċi tal-kummerċ fil-frott u l-ħxejjex friski, il-prodott jista' jitqiegħed fis-suq: F'pakketti, u mill-inqas 80 % tal-frott fil-pakkett għandu jkollu stiker jew ikun imgeżwer. Il-kontenituri għandhom ikunu riġidi, b'kapaċità ta' bejn 1 kg u 25 kg, u għandhom ikunu magħmula minn materjal ta' oriġini veġetali, bħall-injam jew il-kartun. Għal larinġ ta' daqs 9 sa 13 maħsub għall-ipproċessar, mhumiex obbligatorji stikers individwali. F'kull każ, il-pakketti jew l-imballaġġ, inklużi xbieki u imballaġġ simili, apparti l-informazzjoni meħtieġa bil-liġi, għandu jkollhom il-kelmiet "Arancia del Gargano IĠP għall-ipproċessar", b'ittri ċari u li ma jistgħux jitħassru u li jkunu jistgħu jintgħarfu faċilment minn kwalunkwe kitba oħra. Sabiex jiġu żgurati t-traċċabilità u l-kontroll, iż-żona ġeografika rilevanti għall-imballaġġ hi ż-żona tal-produzzjoni indikata fil-punt 4. Il-pakketti għandu jkollhom fuqhom l-indikazzjonijiet li ġejjin: L-akronimu IĠP (jew il-kelmiet sħaħ); L-isem tal-produttur/kummerċjant, l-isem tal-kumpanija, l-indirizz ta' min jippakkja, il-piż nett kif mibjugħ; Iż-żona tal-produzzjoni u tal-ippakkjar tinsab fil-provinċja ta' Foggia (ir-Reġjun ta' Apulia) u tinkludi l-muniċipalitajiet ta' Vico del Gargano, Ischitella u Rodi Garganico, speċifikament taqsima tal-parti tat-Tramuntana tal-promontorju tal-Gargano — parti kostali u parti subkostali — minn Vico del Gargano u Rodi Garganico sa Ischitella. L-applikazzjoni biex tiġi rreġistrata din l-IĠP hi bbażata fuq ir-reputazzjoni indiskutibbli ta' dan il-frott taċ-ċitru. Il-klima lokali fejn il-frott jikber tagħtih karatteristiċi kwalitattivi apprezzabbli. L-ewwel nett, il-klima mhix sħuna żżejjed, li tiskoraġġixxi t-tkabbir ta' mard serju tal-frott jew tas-siġar. It-tieni nett, għal darb'oħra b'rabta mal-klima, hu l-perjodu tal-maturazzjoni li jagħti lill-frott miż-żona ta' Gargano l-karatteristiċi awtentiċi tiegħu; ma jimmaturax f'Jannar, Frar jew Marzu, iżda tard fl-aħħar ta' April sa Mejju u anki sa Awwissu, diversi xhur wara l-perjodu tal-maturazzjoni tal-frott taċ-ċitru fiż-żoni l-oħra kollha fl-Italja. It-tielet aspett, li għandu l-istess importanza, hu l-kapaċità għolja tal-preservazzjoni tiegħu, li fil-passat ippermettiet li l-"Arancia del Gargano" tinġarr għal 30 jew anki 40 jum biex tasal intatta f'Chicago jew New York. Minbarra l-kwalitajiet organolettiċi uniċi tal-"Arancia del Gargano" u d-daqs partikolari tagħha, fattur essenzjali għall-firxa u r-reputazzjoni ta' dan il-frott taċ-ċitru hu t-taħlita tal-kundizzjonijiet klimatiċi u tal-ħamrija fiż-żona tal-produzzjoni (art ħamra kalkaruża, rikka fil-ħadid u l-manganiż, li ħafna minnha tiżżerżaq mill-ġnub tal-widien jew, f'taqsimiet, mill-qiegħ tal-widien, esponiment għal irjieħ kesħin li joħolqu tnaqqis f'daqqa fit-temperatura), u permezz tal-ħidma kostanti tal-bniedem fuq l-art, li maż-żmien bena patrimonju importanti ta' għarfien espert agronomiku. Ir-reputazzjoni tal-"Arancia del Gargano" tmur lil hinn mill-fruntieri reġjonali sa mill-antikità u ssemmiet fix-xogħlijiet ta' diversi awturi, inkluż Gabriele d'Annunzio nnifsu. Mill-1700, il-frott taċ-ċitru mill-peniżola tal-Gargano kien il-fokus ta' purċissjoni li għadha ssir sal-lum il-ġurnata, kull sena fi Frar, biex tagħti unur lil San Valentinu, il-qaddis patrun tal-imsaġar taċ-ċitru u li matulha jitbierku s-siġar u l-frott tal-larinġ u l-lumi. Inżammu diversi rekords, ritratti, posters u reklami biex juru r-reputazzjoni eċċezzjonali — anki internazzjonalment — ta' din il-frotta unika mill-Gargano. L-ewwel referenzi storiċi dwar it-tkabbir taċ-ċitru fiż-żona jmorru lura għall-1003, bis-saħħa ta' Melo, il-prinċep ta' Bari, li bagħat "pomi citrini" lokali lin-Normandija, ekwivalenti għall-melangolo (larinġ tal-bakkaljaw) biex juri lin-Normanni l-produzzjoni rikka tar-reġjun tal-Gargano. Matul is-seklu 17, il-muniċipalitajiet ta' Vico del Gargano u ta' Rodi Garganico nnegozjaw kwantitajiet kbar ta' frott taċ-ċitru mal-Venezjani. Dan il-livell għoli ta' kummerċ kompla fis-seklu 19, u r-reputazzjoni tal-"Arancia del Gargano" saħansitra laħqet pajjiżi Ewropej oħra u l-Amerka. (it-tieni subparagrafu tal-Artikolu 6(1) ta' dan ir-Regolament) Il-Ministeru nieda l-proċedura nazzjonali ta' oppożizzjoni bil-pubblikazzjoni tal-proposta għall-emendar tal-ispeċifikazzjoni tal-prodott għall-IĠP "Arancia del Gargano" fil-Gazzetta Uffiċjali tar-Repubblika Taljana Nru 283 tat-3 ta' Diċembru 2016. It-test konsolidat tal-ispeċifikazzjoni tal-prodott jista' jiġi kkonsultat fuq is-sit web li ġej: billi wieħed imur direttament fil-paġna ewlenija tal-Ministeru għall-Politika Agrikola, l-Ikel u l-Forestrija (www.politicheagricole.it) u jikklikkja fuq il-kliem "Prodotti DOP e IGP" (fin-naħa ta' fuq tal-lemin tal-iskrin), u wara jikklikkja fuq "Prodotti DOP, IGP e STG" (fin-naħa tax-xellug tal-iskrin) u finalment fuq "Disciplinari di Produzione all'esame dell'UE".
Extracted from C_255_2017.html